El Taller de Músics XXL Collective actuarà diumenge a La Nau de Barcelona

Wed, 21 Jun 2023 03:00:00 +0000

Diumenge, a la sala La Nau de Barcelona, hi actuarà el Taller de Músics XXL Collective, que està format per un grup d'estudiants del centre. El concert forma part del festival Talent, que anualment organitza l'entitat docent per posar en escena els treballs finals de les formacions que treballen a les aules i que s'allargarà, de moment, fins al 7 de juliol. Ens fixem en aquest grup perquè és una proposta innovadora dins de l'apartat dels grups de gran format que el Taller de Músics fa temps que posa en valor com una de les seves baules pedagògiques. En aquest cas va més enllà de l'univers del jazz i mostra diferències en la sonoritat respecte de la big band clàssica o més habitual. N'hem parlat amb Jaume Gispert, professor del Taller de Músics que dirigeix el Taller de Músics XXL Collective.