El Patronat de Turisme Costa Brava Girona renova la marca CBG Festivals amb un nou web

Wed, 09 Jun 2021 06:10:00 +0000

El Patronat de Turisme Costa Brava Girona ha volgut renovar la marca CBG Festivals per presentar de manera agrupada l'oferta d'activitats de música, teatre, dansa, circ, màgia i humor dels esdeveniments concentrats a les comarques gironines; divulgar-la entre el públic local i visitant, i revitalitzar-la en aquest any de recuperació progressiva de la normalitat. Una de les eines principals de la nova marca és un nou web, costabravagironafestivals.com, que aviat estarà disponible en quatre idiomes i que incorpora l'última hora de la trentena de festivals, permet fer cerques a l'oferta i facilita la reserva i l'adquisició d'entrades. El web inclou una secció específica d'experiències amb una selecció d'activitats i serveis complementaris a les estades dels visitants de fora. N'hem parlat amb Jaume Dulsat, vicepresident segon del Patronat de Turisme Costa Brava; Norbert Bes, director del Patronat de Turisme Costa Brava Girona, i Jordi Palau, director del Festival de la Vall de Camprodon.