Myles Sanko presenta a La Paloma el seu àlbum "Let it unfold"

Wed, 23 Oct 2024 16:35:00 +0000

L'emblemàtica sala barcelonina acollirà dissabte una actuació de Myles Sanko, cantant, compositor i productor britànic que fa temps que figura a les primeres files del soul actual, sense que l'etiqueta estilística el classifiqui d'una manera rígida. La seva llarga trajectòria l'ha portat ara a presentar el disc "Let it unfold", un àlbum que el mateix autor ha qualificat de sanador, ple de missatges resilients que l'han ajudat a curar certs traumes de la infantesa. Al concert defensarà les seves composicions al costat d'una formació amb piano, guitarra, vents, baix i bateria. Un elenc de músics provinents de l'àmbit del jazz que l'ajuden a perfilar la seva proposta. Ens n'ha donat tots els detalls el mateix Myles Sanko.