El 42è Festival de Jazz de Terrassa oferirà més de 60 concerts d'artistes emergents i consagrats

Tue, 21 Feb 2023 17:25:00 +0000

Més de 60 concerts i activitats en una vintena d'emplaçaments conformaran el programa de la 42a edició del Festival de Jazz de Terrassa, que arrencarà d'aquí dues setmanes, el dia 8 de març. Aquest migdia s'ha presentat oficialment la nova edició del veterà festival. que segueix en la línia d'apostar a parts iguals pel talent consagrat i per l'emergent, tant local com internacional, i amb una filosofia que abraça la contemporaneïtat sense deixar de reconèixer el llegat dels grans del jazz. Enguany, mentre es recupera la tradicional sessió del Pícnic Jazz al parc de Vallparadís, s'afegeixen més espais a l'aire lliure i s'assoleixen les dues dècades del Premi JazzTerrasman, que recau en el músic Joan Albert. N'hem parlat amb Susana Carmona, directora i coordinadora del Festival de Jazz de Terrassa, Valentí Grau, membre històric de JazzTerrassa i director artístic del certamen i els músics Roger Mas, Oriol Vallès, Alba Pujals i Carles Benavent.