El Cor Jove Nacional de Catalunya convoca audicions del 21 al 23 de novembre

Fri, 31 Oct 2025 17:20:00 +0000

El Cor Jove Nacional de Catalunya (a la foto), una iniciativa del Moviment Coral Català i Corals Joves de Catalunya, convoca audicions per als propers dies 21, 22 i 23 de novembre. Nascut l'any 2013 amb la voluntat de dotar el país d'una eina per a la normalització del cant coral, està format per uns 32 cantaires d'entre 18 i 28 anys de tot el territori català. Hem parlat amb dos cantaires que n'han format part: la mezzosoprano Jana Corominas, que hi ha cantat sota la direcció de Manel Valdivieso i Mireia Barrera, i Lluc Bonal, que n'és membre des de l'estiu de l'any 2022.