La 5a edició del festival Protofest apostarà per la recuperació patrimonial

Thu, 03 Jul 2025 16:35:00 +0000

Del 23 de juliol al 2 d'agost tindrà lloc a Tortosa la cinquena edició del festival Protofest, que enguany inclourà quinze concerts vocals, corals, orquestrals i de cambra, a més de classes magistrals. Com en les últimes edicions, el festival portarà la música a diversos punts del nucli històric de la ciutat, i apostarà per la recuperació patrimonial amb la interpretació d'obres inèdites o poc conegudes de dones i de compositors locals. El concert inaugural homenatjarà l'òpera barroca del segle XVIII i el virtuosisme vocal de figures com Farinelli. Els intèrprets seran la soprano Aurora Peña i l'ensemble Polifem Consort, dirigit per Jordi Domènech (a la foto). N'hem parlat amb David Matheu i Cecília Aymí, codirectors del festival.