Descobrim com sona la "Suite Escudella", un encàrrec de Joventuts Musicals de Catalunya

Wed, 24 Dec 2025 17:30:00 +0000

Poques hores abans que arribi la nit de Nadal, avui fem encara una ullada a una nova proposta de temàtica nadalenca, i aquest cop amb una iniciativa que reuneix diversos talents i diverses sonoritats. Ens referim a "Suite Escudella", un arranjament del pianista i compositor Carles Marigó (a la foto), que reuneix diverses nadales amb una visió eclèctica i personal. Es tracta d'un encàrrec de Joventuts Musicals de Catalunya on conflueixen les influències tant de la clàssica, com del jazz, de la música antiga i de la música d'arrel. Al costat de Marigó, hi participen els músics Carles Blanch, les components del duet L'Arannà (Lara Magrinyà i Anna Sala), i el quartet de jazz Somewhere. Hem recollit impressions d'alguns dels protagonistes d'aquest projecte.