La Jonc celebrarà el seu encontre i concerts amb BandArt a Salou i L'Auditori

Thu, 23 Dec 2021 06:55:00 +0000

A començaments d'estiu, és a dir, a finals de l'anterior curs acadèmic, la Jove Orquestra Nacional de Catalunya va haver de suspendre a última hora els concerts previstos al Palau de la Música, Vic i Cervera a causa de la detecció d'un cas de Covid a l'orquestra i d'acord amb la normativa sanitària vigent en aquell moment. Per això ara, tot i que la situació és igualment delicada, els joves músics esperen amb tantes ganes i il·lusió l'encontre i els concerts que han preparat per a la setmana que ve a Salou i a L'Auditori i que els farà tornar a coincidir amb els membres de BandArt i el concertino i director Gordan Nikolic. Bandart és una formació integrada per músics de les millors orquestres del món, que es reuneixen periòdicament per tocar plegats perquè tenen una connexió especial. L'equip gestor de la JONC procura que aquestes col·laboracions siguin freqüents, gairebé un cop cada any. N'hem parlat amb el director Manel Valdivieso.