"In C", l'obra cimera del compositor Terry Riley, s'interpretarà demà a Girona

Wed, 25 Feb 2026 17:30:00 +0000

Demà dijous, l'auditori del Centre Cultural La Mercè de Girona acollirà una interpretació d'"In C", obra cabdal del compositor californià Terry Riley, considerada una peça fonamental de la música experimental i contemporània del segle XX. Els qui ho faran possible són quinze músics de l'escena experimental catalana coordinats per "Usted no es un colectivo", juntament amb quinze alumnes del Conservatori de Música de Girona Isaac Albéniz. Així es tancarà la setena edició d'El Generador, el cicle d'art sonor de les comarques gironines que organitza l'associació cultural Ameba. N'hem parlat amb Jordi Murillo, programador de l'associació organitzadora.