Fem un tast del disc pòstum de Víctor Uris

Fri, 04 Oct 2024 16:30:00 +0000

En el terreny del blues més proper, el nom de Víctor Uris ha quedat per sempre com tot un referent, i si avui parlem de l'harmonicista i cantant mallorquí és amb motiu de la publicació d'un disc pòstum, un encàrrec del músic al segell editor Blau Produccions poc abans de la seva mort. Es tracta d'una actuació, en el context d'una festa d'amics, que va tenir lloc el 25 de juliol del 2015, amb la participació de Pedro Riestra, guitarrista habitual d'Uris. Durant els últims dies de la seva vida, la primavera del 2024, el músic va demanar a Miquel Àngel Sancho, responsable del segell, que aquella sessió de música en directe es convertís en un disc i el resultat és aquest àlbum pòstum que avui us presentem. El mateix Miquel Àngel Sancho ens n'ha donat tots els detalls.