La UB acollirà l'International Symposium on Soundscape and Advanced Music

Mon, 08 May 2023 14:00:00 +0000

La Universitat de Barcelona acollirà l'International Symposium on Soundscape and Advanced Music (ISSAM) els propers dies 13 i 14 de juny, just abans que comenci una nova edició del festival de música avançada Sónar, que enguany celebrarà el trentè aniversari. El centre universitari i el certamen musical comparteixen l'interès per investigar com es pot aplicar la intel·ligència artificial a la música. El grup de recerca EKHO, amb la doctora Magda Polo al capdavant, organitza l'ISSAM, que tindrà lloc a la Facultat de Geografia i Història de la Universitat de Barcelona, i n'hem parlat amb ella mateixa.