Guillem Albà i la Marabunta porten l'espectacle "JALEIU" al Teatre Victòria de Barcelona

Wed, 28 Apr 2021 06:15:00 +0000

"JALEIU" és l'últim muntatge de Guillem Albà i la Marabunta. Un espectacle que, tal com va passar amb l'anterior proposta de la companyia, amb "Marabunta" com a títol, torna a combinar humor, música, moviment i teatre. Aquest cop, però, l'aspecte musical té més presència, amb uns músics que tota l'estona actuen dalt de l'escenari. És per això que parem atenció davant d'aquest "JALEIU": una obra de celebració de la vida, plena de gags i situacions còmiques, que vol arribar a com més franges d'edat millor i que es pot veure al Teatre Victòria de Barcelona. I la música ho acompanya tot. N'hem parlat amb el mateix Guillem Albà i amb Albert Comaleras, guitarrista i director musical de l'espectacle.