El Festival de Peralada obrirà la 36a edició amb una doble actuació del Ballet del Teatre Mariïnski

Mon, 07 Feb 2022 07:00:00 +0000

Aquest estiu, concretament les nits del 8 i 9 de juliol, el Ballet del Teatre Mariïnski de Sant Petersburg, reconegut com una de les millors companyies de dansa del món, tornarà al Festival Castell de Peralada per inaugurar la 36a edició amb un doble programa: el primer, la "Carmen Suite" de Rodion Shchedrin amb coreografia d'Alberto Alonso; i l'endemà, "Seven Sonatas" i "Concerto DSCH" d'Alexei Ratmansky, i "A flashback" d'Ilia Jivoy. En aquesta segona producció hi actuarà Maria Khoreva, guanyadora de la primera edició del Carmen Mateu Young Artist European Award.