El Palau celebra les festes amb concerts nadalencs i el Concert de Sant Esteve de l'Orfeó Català

Tue, 14 Dec 2021 07:00:00 +0000

Aquests són dies d'intensa activitat arreu i el Palau de la Música Catalana no n'és una excepció. Aquest dilluns, el concert dels Gabrieli Consort & Players dirigits per Paul McCreesh ha donat el tret de sortida a la programació de Nadal de la sala modernista. Cada any, l'esdeveniment principal de la programació nadalenca del Palau és el Concert de Sant Esteve, que enguany tornarà a aplegar tots els cors de l'Escola Coral de l'Orfeó Català, després de l'edició semipresencial i virtual de l'any passat. N'hem parlat amb el director general del Palau de la Música, Joan Oller, amb Simon Halsey, director artístic dels cors de l'entitat i amb Pablo Larraz, director principal de l'Orfeó Català.