"Hi ha algú altre", la nova novel·la de Jordi Cabré on el jazz és un dels protagonistes

Mon, 20 Feb 2023 17:25:00 +0000

Des de fa unes setmanes, ja és als prestatges de les llibreries l'última novel·la de Jordi Cabré, "Hi ha algú altre", publicada pel segell editorial Univers. Com en anteriors novel·les de l'autor, aquesta també té una banda sonora molt clara i la música hi és molt present, però amb la diferència que aquest cop el protagonisme el té el jazz. Això ha fet que ens hi fixem i anem a buscar les impressions de l'autor, per al qual aquesta novel·la ha significat, en el sentit musical, endinsar-se en un terreny força desconegut per a ell, però molt útil: perquè, com passa amb el jazz, la improvisació és necessària per al protagonista, que, després d'una separació sentimental, s'enfronta amb una situació vital totalment nova. N'hem parlat amb ell mateix.