"Chotto Xenos": la companyia d'Akram Khan reflexiona sobre les guerres a través de la dansa

Thu, 14 Jan 2021 07:19:00 +0000

La companyia de dansa del britànic Akram Khan, un dels coreògrafs més aclamats del moment, arriba al Mercat de les Flors per presentar l'obra "Chotto Xenos". Es tracta de la continuació de la coreografia guardonada "Xenos", i vol traslladar al públic jove preguntes fonamentals sobre l'ésser humà: Com comença una guerra? I com acaba? A través d'històries oblidades dels soldats colonials de la Primera Guerra Mundial, vol aportar llum al present i al futur.