El festival Barnasants arriba a la 31a edició trencant tòpics sobre el que és la cançó d'autor

Fri, 19 Dec 2025 17:30:00 +0000

El festival Barnasants és un referent de les programacions centrades en la cançó d'autor amb una mirada àmplia del gènere, que des d'aquesta edició dirigeix el filòleg i gestor cultural Marçal Girbau, nou càrrec que ja es va anunciar ara fa uns mesos, i que durant 3 dècades havia ocupat Pere Camps. La 31a edició del Barnasants arrencarà el 27 de gener al Palau de la Música Catalana amb l'espectacle "Llach-Gener 76, 50 anys", per reviure els històrics concerts de Lluís Llach en un moment clau de la transició política, social i cultural. A més, ha convidat artistes com Carme Canela i Xavier Monge i Borja Penalba (a la foto), entre d'altres. El Barnasants, que s'allargarà fins al 10 de maig, segueix amb la vocació de trencar tòpics sobre el que és la cançó d'autor. N'ha parlat en roda de premsa Marçal Girbau durant la presentació de la nova edició. Foto: Anna Munujos.