El 23è cicle de Clàssica a Horta-Guinardó vincularà la música amb les diferents arts

Wed, 05 Oct 2022 04:00:00 +0000

Aquest cicle de concerts de música clàssica, organitzat pel districte d'Horta-Guinardó de l'Ajuntament de Barcelona i que es farà del 8 d'octubre al 24 de novembre, ha programat concerts, conferències i diferents propostes musicals i artístiques que es faran a biblioteques, centres cívics, casals i altres equipaments, a més d'activitats complementàries (com una visita al Palau de la Música Catalana) de forma gratuïta, però cal inscripció prèvia al web www.classicahg.cat. Cada any, el cicle té un fil argumental i enguany s'ha escollit el vincle de la música amb la resta d'arts. N'hem parlat amb Laia Camps, coordinadora del cicle de Clàssica a Horta-Guinardó, i Patrícia Campos, directora del Centre Cívic Guinardó.