La Nova Jazz Cava de Terrassa acollirà la 22a edició de la Blues and Boogie Reunion

Wed, 17 Dec 2025 17:30:00 +0000

Una de les cites imprescindibles de la programació nadalenca a la Nova Jazz Cava de Terrassa és la Blues and Boogie Reunion, dues sessions (programades la nit de Reis i el dia de Reis) plenes d'energia, i que com cada any impulsa el pianista Lluís Coloma (a la foto). Es tracta d'una trobada i un diàleg entre dos pianos de cua que fan moure ments i peus amb un passeig trepidant pel bugui-bugui, el blues més accelerat i tots els gèneres i patrons que són cosins germans. Aquesta serà la 22a edició del Blues and Boogie Reunion i n'hem parlat amb el seu artífex, el mateix Coloma.