L'Escolania de Montserrat i l'Orquestra Simfònica del Vallès ofereixen un concert solidari al Palau

Mon, 28 Jun 2021 06:10:00 +0000

La Fundació Nen Déu i la Fundació DTI han organitzat per avui al vespre un concert extraordinari al Palau de la Música Catalana per convidar el públic a gaudir de la música i també a col·laborar amb dues causes importants: la inclusió de persones amb discapacitat intel·lectual i la sensibilització social en la donació d'òrgans per al trasplantament. En aquest concert, l'Escolania de Montserrat, la Capella de Montserrat i l'Orquestra Simfònica del Vallès, dirigits per Xavier Puig, interpretaran obres de Georg Friedrich Händel, Franz Joseph Haydn i Anselm Viola, en una vetllada en què també participaran el tenor Roger Padullés, el baríton Josep-Ramon Olivé i l'organista Álvaro Carnicero.