El cicle Àgora Musical dinamitza la Rambla amb una cinquantena de concerts

Fri, 04 Jun 2021 06:15:00 +0000

Avui divendres, un concert de la Ravals' Band a la plaça Reial de Barcelona enceta un cicle sota el nom d'Àgora Musical. Forma part d'una iniciativa conjunta d'entitats i programes diversos al districte de Ciutat Vella, conduïda per l'Ajuntament de Barcelona, que articula propostes per dinamitzar la vida cultural i social al voltant de llocs de l'emblemàtica Rambla i també per recuperar-la per al gaudi dels ciutadans. Per fer-ho, s'han programat una cinquantena de concerts a la plaça Reial, que s'allargaran fins al novembre i que mostraran la part musical d'un projecte d'esforç col·lectiu i compartit, on s'han implicat entitats com ara l'Associació d'Amics i Comerciants de la Plaça Reial, el festival Mas i Mas, la sala Jamboree, les escoles de música del districte i el Gran Teatre del Liceu.