"What is jazz?" dona forma a possibles cartells del Festival de Jazz de Terrassa 2026

Wed, 12 Nov 2025 17:30:00 +0000

Fa uns dies, a la Nova Jazz Cava de Terrassa va tenir lloc una performance participativa que sota el lema "What is jazz?" va reunir diversos músics, un artista plàstic i el públic, en una experiència sonora i visual per donar forma a tres possibles cartells candidats per a la propera edició del Festival de Jazz de Terrassa 2026. És una iniciativa engegada per Jazz Terrassa, que ho va encarregar, d'una banda, a la formació acústica Fail Again Ensemble liderada pel músic i "soundpainter" David Garcia, i de l'altra, a l'artista d'origen italià Morcky (a la foto). I així, a la Nova Jazz Cava ha tingut lloc una performance utilitzant el "soundpainting", un llenguatge d'improvisació multidisciplinària que mitjançant gestos i senyals, dirigeix en temps real els artistes dalt de l'escenari.