La pianista Laura Andrés i la cantant Júlia Colom homenatgen Ava Gardner a Tossa de Mar

Fri, 15 Jul 2022 16:25:00 +0000

La mítica actriu Ava Gardner va néixer l'any 1922, i a Tossa de Mar, el dia 28 de juliol, es commemorarà aquest aniversari amb un espectacle inèdit, "Relats d'amor al Petit", com a punt d'arrencada del Festival Petit Paradís, que acull la localitat de la Costa Brava. La pianista Laura Andrés i la cantant Júlia Colom han unit esforços en aquesta proposta multidisciplinària, amb audiovisuals i paraula, que ens recorda, entre altres coses, l'estada que Ava Gardner va fer a Tossa de Mar durant el rodatge de la pel·lícula "Pandora i l'holandès errant" el maig del 1950. El muntatge tindrà la veu en off de Mercè Muntalà (que ha estat una de les últimes dobladores oficials d'Ava Gardner), una part visual a càrrec de la fotògrafa Júlia Termes i la pintura en directe de l'artista Laura Goler. N'hem parlat amb la mateixa Laura Andrés.