La mostra d'Igualada arriba a la 36a edició amb una quarantena de propostes

Mon, 31 Mar 2025 16:30:00 +0000

Entre dijous i diumenge, Igualada acollirà un any més la Mostra d'Espectacles Infantils i Juvenils, una trobada d'artistes i agents del sector que pren el pols de la creació i producció a casa nostra en l'àmbit de les arts escèniques. Tot i que l'esdeveniment gira al voltant de les propostes pensades per al públic més jove, això no és excloent de cara a altres tipus de públic. N'hem parlat amb el director de la Mostra, Ramon Giné.