Repassem la programació de concerts de l'Associació Catalana de Compositors

Thu, 14 Oct 2021 06:00:00 +0000

Un any més arriba la nova temporada de concerts que organitza l'Associació Catalana de Compositors. El seu president, el compositor, director, pianista i musicòleg Domènech González de la Rubia, ens presenta les línies d'aquesta programació, que arrenca avui a la sala Frederic Mompou de la seu de la SGAE amb el Quartet Vela, i s'allargarà fins al 16 de desembre amb un concert del guitarrista Guillem Pérez-Quer. Una programació que vol ser aparador de la creativitat i la producció actual en música contemporània al nostre país, i que ofereix a tots els compositors associats la possibilitat de mostrar la seva obra amb una desena de concerts que també passaran per l'espai L'Amistat de Premià de Mar i l'auditori Can Roig i Torres de Santa Coloma de Gramenet.