El festival Barnasants impulsa la celebració dels 50 anys de carrera de Joan Isaac

Thu, 23 Mar 2023 06:00:00 +0000

El cantautor català Joan Isaac enguany celebra 50 anys de carrera artística i 70 de vida. Per aquest motiu, el festival Barnasants impulsa una celebració especial, amb una sèrie d'actes i iniciatives que culminaran al mes de novembre amb un concert del cantautor del Baix Llobregat al Palau de la Música Catalana. Justament aquest divendres, Isaac oferirà un concert a la sala Luz de Gas, a Barcelona, on es podrà escoltar el gruix del seu últim disc. Així s'encetarà aquest "Any Isaac", que inclourà un llibre antològic que recull els textos de 101 cançons, i l'edició integral de tota l'obra discogràfica de l'homenatjat. Recollim algunes impressions de les veus que han participat en la roda de premsa de presentació de la doble efemèride.