El 12è Festival FeMAP acull 54 concerts repartits per Catalunya, Andorra i la Catalunya Nord

Fri, 30 Jun 2023 14:00:00 +0000

El Festival de Música Antiga dels Pirineus (FeMAP) arribarà enguany a més municipis que mai: fins a quaranta. Del 7 de juliol al 20 d'agost tindran lloc els cinquanta-quatre concerts repartits entre Catalunya, Andorra i la Catalunya Nord, que converteixen el FeMAP en el festival de música antiga més extens d'Europa. Cada any hi ha algun municipi que s'incorpora a la llista d'escenaris, i enguany n'hi ha tres de nous: Farrera (Pallars Sobirà), Montferrer i Castellbò (Alt Urgell) i Sant Julià de Lòria (Andorra). Hi actuaran músics com la soprano Marta Mathéu (a la foto). N'han parlat en roda de premsa Jordi Mas, regidor de promoció econòmica de la Seu d'Urgell, i Josep M. Dutrén, director del festival.