El Festival de Peralada estrena la producció pròpia de "The Fairy Queen"

Fri, 01 Jul 2022 05:00:00 +0000

Un dels espectacles més destacats, cada any, del Festival de Peralada, és l'estrena d'una producció pròpia, i en l'edició d'enguany, el títol escollit és "The Fairy Queen" de Henry Purcell, la semiòpera barroca que el compositor anglès va escriure el 1692 i que pujarà a l'escenari de l'Auditori del Parc del Castell el proper 22 de juliol. Serà interpretada pel contratenor Xavier Sabata en el paper principal, la direcció escènica de Joan Anton Rechi i la musical de Dani Espasa. Tots tres n'han donat els detalls en roda de premsa.