Jordi Mestre porta la música a cims de més de 3.000 metres d'alçada amb "Soul mountain"

Tue, 20 Sep 2022 05:00:00 +0000

Fa uns tres anys naixia aquest projecte, que combina música i alpinisme, una iniciativa que té al capdavant aquest músic lleidatà, que va fer el grau superior al Taller de Músics. Enamorat de la natura i acompanyat del guia de muntanya Roger López de Haro i del productor audiovisual Jordi Rulló, en els últims anys tots tres s'han dedicat a enregistrar música tocada en directe en diferents punts de l'entorn alpí i diversos cims per fer una sèrie de vídeos amb sentit artístic, però també amb la finalitat última de sensibilitzar sobre el canvi climàtic. D'aquesta manera han aconseguit enregistrar música en cims de més de 3.000 metre d'alçada. I a "Soul mountain" hi trobem vídeos més jazzístics i altres de més estridents, amb influències que van de Jimi Hendrix a Bill Frisell. Ens n'ha donat els detalls el mateix Jordi Mestre.