Recollim les opinions de personalitats de la música clàssica sobre "Lux", el nou disc de Rosalía

Mon, 10 Nov 2025 17:30:00 +0000

Entre les grans notícies del món artístic de l'última setmana, sens dubte una de les que més atenció mediàtica han despertat és la publicació de "Lux", el quart àlbum de Rosalía. A més de molt esperat, és un disc que ha despertat l'admiració no només del públic seguidor, sinó també de molts dels qui fins ara segurament no tenien la cantant, compositora i productora catalana entre els seus referents. Després d'una escolta del disc destinada a fans i amics de l'artista, que va tenir lloc dimecres al MNAC i, un cop publicat el disc divendres, avui reunim algunes impressions sobre aquest nou treball discogràfic de Rosalía provinents del món de la clàssica, com Magda Polo Pujadas, catedràtica de Música de la Universitat de Barcelona, el compositor català Bernat Vivancos i el director d'orquestra Carlos Checa, aquests dos últims presents a la festa d'escolta de "Lux" a Barcelona, i el mestre Jordi Savall, referent mundial en la interpretació i preservació de la música antiga.