El director d'escena Romeo Castellucci debuta al Liceu amb la producció "Requiem"

Fri, 14 Feb 2025 17:25:00 +0000

La propera producció que es podrà veure al Liceu no és d'òpera: es tracta de l'espectacle "Requiem", en què s'ofereix la cèlebre obra de Mozart al costat d'altres peces seves, en una producció escenificada amb el segell del director italià Romeo Castellucci. El director artístic del Liceu, Víctor Garcia de Gomar, admet que és un títol arriscat, com altres que ha portat al teatre les últimes temporades, per exemple, el "War requiem" de Britten o "El Messies" de Händel. Ell mateix n'ha parlat en roda de premsa, juntament amb el director d'escena Romeo Castellucci i el director musical Giovanni Antonini.