Fem un tast del nou disc del trio liderat per Clara Lai

Mon, 06 Nov 2023 16:00:00 +0000

Demà, dimarts, el trio liderat per la pianista i compositora Clara Lai presenta nou disc a Barcelona, i per aquest motiu avui en fem uns apunts. "Corpos" és el títol d'aquest àlbum, on s'experimenta amb diverses sonoritats i possibilitats compositives, amb un pes molt important de la improvisació. El contrabaixista Àlex Reviriego i el bateria Oriol Roca completen el projecte que encapçala Clara Lai, considerada com un dels valors destacats entre els joves jazzistes interessats en la lliure improvisació. El títol del nou treball, "Corpos" "cossos" en portuguès, fa referència a com la pianista imagina els elements d'aquest àlbum, que podem considerar una obra conceptual.