Antoni Parera Fons estrena aquest cap de setmana la seva nova òpera "L'arxiduc"

Wed, 23 Nov 2022 05:00:00 +0000

El compositor mallorquí (a la foto) estrenarà aquest divendres i diumenge, a Palma, la seva nova òpera, titulada "L'arxiduc" sobre un text de Carme Riera i que es podrà veure, en dues úniques funcions, al Teatre Principal de la ciutat de Mallorca. Parera Fons ens ha explicat l'origen de l'obra, encarregada pel patronat de l'Orquestra Simfònica de les Illes Balears, de la qual és compositor resident, juntament amb el Departament de Cultura del Govern Balear. En el repartiment d'aquesta producció de "L'arxiduc" hi ha els cantants catalans David Alegret i Joan Martín Royo, a més de la participació de María José Montiel, José Antonio López, Pau Camero o Joan Laínez, entre d'altres. La direcció escènica anirà a càrrec de Paco Azorín i la musical, del titular de l'orquestra, Pablo Mielgo.