Les coves de Montserrat acolliran "Un Cant de la Sibil·la pel segle XXI"

Tue, 20 Dec 2022 06:00:00 +0000

Avui ens fixem en el Cant de la Sibil·la que tindrà lloc a les coves de Montserrat el dia 1 de gener. La iniciativa, a càrrec de l'equip que també és responsable del festival Gong que es fa a l'estiu, proposa tornar a un escenari com els que acollien aquesta celebració en el període antic, i a més, en fa una lectura actualitzada. Es tracta de traslladar aquell discurs medieval apocalíptic als nostres dies: són temps de canvi climàtic, crisis migratòries i problemes globals, i justament aquesta adaptació substitueix els textos de to amenaçador per una interpel·lació a la consciència per revertir aquesta dinàmica que sembla imparable. La Sibil·la l'encarnarà la soprano Kiani Vilar, i respondrà a les seves invocacions el Cor Francesc Valls, dirigit per Pere Lluís Biosca. Els acompanyaran Juan de la Rubia, a l'òrgan, i Gener Salicrú. N'hem parlat amb Angelina Esteve, directora artística de l'esdeveniment, i la mateixa Kiani Vilar.