El guitarrista i compositor Juan Medina presenta el seu nou disc a la sala Jamboree

Thu, 17 Apr 2025 16:30:00 +0000

Demà divendres i dissabte, en el marc del Mas i Mas Festival, la sala Jamboree de Barcelona ha programat dos concerts protagonitzats pel guitarrista i compositor Juan Medina, un músic que des de fa força anys estudia en profunditat les possibilitats expressives de la guitarra, situant-la en la intersecció entre el flamenc i el jazz. De fet, ja té un nou disc a sota el braç, titulat "Fugaz", que està previst que surti publicat el 8 de maig, i que presentarà en els concert a la sala barcelonina en format de quintet. Ell mateix ens n'ha donat els detalls.