Es convoca la 2a edició del Premi Centcelles de Composició

Tue, 22 Feb 2022 17:23:00 +0000

L'Associació Amics de la Música de Constantí, al Tarragonès, ha convocat, per segon any, el Premi Centcelles de Composició, que compta amb la col·laboració de l'Ajuntament de Constantí, l'Escola Municipal de Música Rafel Gibert Recasens i el Museu Nacional Arqueològic de Tarragona, i el patrocini de Repsol. Enguany, com l'any passat, l'objectiu de la convocatòria és fomentar la creació musical i difondre les obres dels compositors actuals. Les obres presentades han de ser completament inèdites. L'estil, l'escriptura i l'estructura és completament lliure, però cada any està dedicat a una formació diferent i en aquesta segona edició les obres hauran de ser escrites per a un quartet de saxos. N'hem parlat amb Remei Tell, responsable de l'entitat organitzadora del premi.