Arriba al Gran Teatre del Liceu l'aclamada producció d'Olivier Py de "Manon", de Jules Massenet

Mon, 17 Apr 2023 04:00:00 +0000

"Manon", una de les òperes més cèlebres de Jules Massenet, que va compondre sobre llibret d'Henri Meilhac i Philippe Gille a partir de "L'histoire du chevalier des Grieux et de Manon Lescaut" de l'abat Prévost i es va estrenar el 1884 a l'Opéra-Comique de París, torna al Gran Teatre del Liceu. Ho fa en una producció del director d'escena Olivier Py, molt aclamada en la seva estrena i caracteritzada per una atmosfera llibertina i sensual que destaca els aspectes més eròtics de l'òpera de Massenet. N'han parlat en roda de premsa el director artístic del Liceu, Víctor Garcia de Gomar, el director musical Marc Minkowski i la soprano Nadine Sierra.