Comença la residència artística de Raquel García-Tomás al Palau

Mon, 07 Oct 2024 16:25:00 +0000

Demà dimarts, a dos quarts de vuit del vespre, al Petit Palau del Palau de la Música, tindrà lloc la primera cita de la residència artística de la compositora convidada d'aquesta temporada a la sala modernista, Raquel García-Tomás (a la foto). La vetllada, que també inaugurarà el cicle Palau Fronteres, serà el primer dels sis concerts que inclouran obra de García-Tomás, incloses tres estrenes (dues d'absolutes), entre les quals dues són encàrrecs impulsats pel Palau de la Música Catalana. N'han parlat en roda de premsa Joan Oller, director general de la institució, Mercedes Conde, directora artística adjunta del Palau i la mateixa García-Tomás. Fotografia: Marta Garcia Cardellach.