Neix la Barcelona Arts Summer School, destinada a joves creadors d'arreu del món

Mon, 23 Jun 2025 16:25:00 +0000

Del 29 de juny al 13 de juliol, més de 150 estudiants de 28 països participaran en la primera edició de Barcelona Arts Summer School (BASS), una escola artística que convoca joves creadors de tot el món i que inclourà xerrades, tallers i tutories a càrrec de destacats professionals del sector. La iniciativa, impulsada i finançada per l'Ajuntament de Barcelona a través de la Regidoria d'Indústries Creatives, la Generalitat de Catalunya i el Ministeri de Cultura, de la mà dels tres centres educatius artístics de referència a la ciutat -l'ESCAC, l'ESMUC i l'Institut del Teatre-, neix com una plataforma única d'experimentació artística i col·laboració interdisciplinària i amb vocació internacional. N'han parlat en roda de premsa Xavier Marcé, regidor de Cultura i Indústries Creatives de l'Ajuntament de Barcelona, i Núria Sempere, directora de l'ESMUC.