Repassem la nova edició del cicle "Contrabaix"

Fri, 23 Jan 2026 17:30:00 +0000

Amb l'any nou, també arriba una nova edició del cicle "Contrabaix", una proposta al voltant del jazz i tots els gèneres afins que acaba de fer el quart de segle. Aquest vespre arrenca una nova temporada, amb concerts a l'Ateneu Santfeliuenc de Sant Feliu de Llobregat. A dos quarts de nou del vespre, els encarregats d'encetar el cicle seran la saxofonista Irene Reig i el quintet del trompetista Oriol Vallès, i també acollirà l'actuació de Pol Prats i Anna Szostak Quintet (a la foto). Ens n'ha donat tots els detalls el músic Leo Hipaucha, que és al capdavant del "Contrabaix" des de fa uns anys, i que ens destaca aquest cicle, que durant tot l'any apropa a la ciutadania del Baix Llobregat propostes de qualitat.