Oberta la convocatòria a cantaires per formar part de la BACHCELONA AKADEMIE

Thu, 21 Oct 2021 06:00:00 +0000

La Fundació Bachcelona que organitza el Festival Bachcelona afegeix un nou atractiu a aquest certamen i és la creació d'un cor de cambra, de 3 o 4 membres per corda, liderat per Lluís Vilamajó i Ton Koopman, en el qual els cantants podran assumir parts de solista si els directors ho consideren oportú. El termini d'inscripció a les proves de selecció s'acaba d'aquí pocs dies, el 31 d'octubre. La nova iniciativa porta per títol BACHCELONA AKADEMIE i constitueix una oportunitat única per a estudiants de cant i acabats de llicenciar de formar part d'un cor de cambra dirigit per dos referents absoluts de la música antiga i de l'àmbit bachià. Daniel Tarrida, Director artístic del Festival Bachcelona, ens ha explicat quins perfils de cantants busquen.