Descobrim el projecte artístic de MounQup i el seu últim disc "Akelarre"

Thu, 23 Dec 2021 17:23:00 +0000

MounQup és l'alter ego de l'artista francesa resident a Galícia Camille Hedouin i avui ens fixem en el seu últim treball discogràfic, una combinació curiosa de sons de la terra i la natura i elements electrònics, que duu per títol "Akelarre". Estem parlant d'una creadora multidisciplinària, centrada sobretot en el món de la música i de la videocreació, que es va instal.lar a Galícia ara fa 10 anys per participar en un projecte de rehabilitació de Saumede, un poble abandonat a les muntanyes d'Ourense. Envoltada de natura, podent cantar a ple pulmó, però havent passat també l'estranya etapa del confinament i vivències angoixants com els incendis a Galícia de l'estiu, finalment ha tret el seu nou treball discogràfic i n'hem parlat amb ella.