L'opereta "El ratpenat" de Strauss fill cantada en català arriba a Sant Feliu de Llobregat

Thu, 18 Feb 2021 07:15:00 +0000

Una de les propostes musicals d'aquest cap de setmana és l'opereta "El ratpenat" de Johann Strauss fill, que arriba traduïda al català a l'Auditori Palau Falguera de Sant Feliu de Llobregat de la mà de Novaria i la companyia Lyric Glam.
Com tants altres espectacles produïts per aquesta entitat, l'objectiu és arribar als escenaris d'arreu del país on és més difícil que el públic tingui accés a gèneres com l'òpera (i, en aquest cas, l'opereta) amb títols populars i alhora assequibles en termes de producció. En parlem amb Sergi Giménez, que participa en aquesta producció com a cantant, productor i traductor del text de l'obra al català, amb la col·laboració i participació de la mezzosoprano Anna Tobella, com també del pianista de la producció, Alessio Coppola i Adolf Gassol a la direcció musical, que a més s'han encarregat de l'adaptació musical de la partitura.