La Schubertíada de Vilabertran presenta la programació

Mon, 15 Mar 2021 07:15:00 +0000

El prestigiós certamen musical és el primer gran festival d'aquest estiu que presenta programació, i ho fa amb la satisfacció que dona haver pogut mantenir gairebé intacta l'edició més difícil, la de l'any passat. Amb tot, l'objectiu és el mateix de sempre: celebrar i compartir la gran música amb el públic, de la mà dels millors intèrprets.
Es fa impossible detallar tots els artistes que passaran pel festival sense deixar-se'n cap. A l'Empordà, la Schubertíada tindrà lloc del 12 al 29 d'agost i hi passaran noms com Matthias Goerne, Andrè Schuen, Katharina Konradi, Christoph Prégardien, Julia Kleiter, Konstantin Krimmel, Florian Boesch i els pianistes Daniel Heide, Julius Drake o Malcolm Martineau, a més, és clar, de Wolfram Rieger i el Quartet Casals.