La Casa Elizalde programa el concert "Cançons del Japó"

Wed, 18 Oct 2023 10:00:00 +0000

En una edició més, el cicle "Clàssics i no tant" de la Casa Elizalde de Barcelona proposa aquesta tardor un programa de cambra de diferents estils i èpoques, i avui ens fixem en el concert programat per a aquest divendres: sota el títol "Cançons del Japó", reunirà Iseko i Taichi Tsukumo, mezzosoprano i violoncel, i la pianista Clotilde Manuel. És amb ella que ens avancem un parell de dies per fer unes pinzellades sobre el programa que acull aquest centre cívic i cultural, amb cançons tradicionals nipones d'entre finals del segle XIX i principis del XX, compostes originàriament per a veu i piano. Clotilde Manuel ens explica el perquè d'aquest concert.