Diumenge torna el cicle de concerts Musicant el Museu Marès

Fri, 18 Feb 2022 07:00:00 +0000

Un dels cicles de concerts afectats aquests dos últims anys per la pandèmia i que ara recupera la normalitat és el Musicant el Museu Marès, que aquesta entitat organitza des de fa set anys en col·laboració amb l'ESMUC.
Recordem que no es tracta de concerts de format habitual, sinó que tenen lloc a les sales del museu amb un programa especialment pensat per posar en valor la relació espacial i temporal entre la música i les obres exposades en l'entorn. El 2020, el cicle es va haver d'interrompre després del primer concert i l'any passat es van celebrar tan sols dues petites actuacions testimonials. Ara, la setena edició torna a les agendes amb el format habitual de cinc concerts de febrer a juny, tal com explica la conservadora del centre de documentació i recerca del museu, Berta Ribé.