Fem un tast del nou disc d'Iscle Datzira, "Trad Arbo"

Mon, 24 Mar 2025 17:30:00 +0000

"Trad Arbo" és el títol del nou projecte discogràfic de datziraGrain, la nova identitat artística del saxofonista i compositor Iscle Datzira, que acaba de presentar-se al públic barceloní. Publicat pel segell Microscopi, a més del títol ("Obra d'Art", llegit al revés), la singularitat de "Trad Arbo" es basa en el fet que les catorze peces que conformen el disc parteixen d'un mateix acord i una mateixa tonalitat per evolucionar i modular, cadascuna d'elles, cap a altres tons. Datzira, músic barceloní resident a la ciutat francesa de Tolosa, ens en fa unes pinzellades remarcant també que en aquest projecte, concebut com la primera entrega d'una sèrie, juga fonamentalment amb una caixa de ritmes i dos saxos.