Fullegem el llibre "Pensar y cantar", del tenor Ian Bostridge

Wed, 18 Feb 2026 17:25:00 +0000

Reconegut i aclamat arreu del món, el cantant britànic Ian Bostridge és un dels principals tenors dels nostres dies, però també és un historiador doctorat per la Universitat d'Oxford, on va treballar de professor convidat abans de dedicar-se al cant. Fa pocs mesos va sortir al mercat el seu últim llibre, publicat amb el títol "Pensar y cantar" per l'editorial Acantilado, on l'intèrpret analitza tres obres escollides de Monteverdi, Schumann i Britten i la seva relació amb qüestions com els rols de gènere, el poder colonial o la mort. L'octubre passat, l'última vegada que va actuar a Barcelona -on fa anys que es prodiga sovint- Bostridge va aprofitar per presentar el llibre al nostre país i en va explicar la gènesi.