Fullegem "Amy Winehouse. De su puño y letra", amb material autobiogràfic de l'artista britànica

Wed, 27 Mar 2024 17:35:00 +0000

Entre tots els personatges icònics de la música moderna de les últimes dècades, Amy Winehouse és una de les figures més mitificades, i sens dubte això ha quedat engrandit després de morir tràgicament el 23 de juliol del 2011, quan només tenia 27 anys. Més enllà de l'aurèola mítica o fins i tot maleïda, però, val la pena endinsar-se en l'univers creatiu de la cantant i compositora britànica i de tot el que reflecteixen les seves cançons. I d'alguna manera, això és el que pretén el llibre que avui ens ocupa: "Amy Winehouse. De su puño y letra", publicat pel segell editorial Libros del Kultrum. Un recull de pensaments manuscrits, fotografies i altres materials gràfics i autobiogràfics fins ara no publicats, que els familiars de l'artista han decidit treure a la llum. N'hem parlat amb l'editor, Julián Viñuales.