Tina Gorina participa en la gravació de l'òpera "Un giorno di regno" de Rossini

Wed, 13 Nov 2024 17:25:00 +0000

L'any 2018, la soprano empordanesa Tina Gorina va ser convidada a participar en una producció del Festival Chopin de Varsòvia. En aquella ocasió, va interpretar l'òpera "Halka", del compositor polonès Stanislaw Moniuszko, al costat del conjunt Europa Galante i sota la direcció de Fabio Biondi. Arran de les bones sensacions viscudes, quatre anys després es va repetir l'experiència, i el festival va oferir a Gorina el rol de la Marquesa a l'òpera "Un giorno di regno", de Gioachino Rossini. L'argument d'aquesta obra s'inspira en fets històrics ocorreguts a Polònia, concretament en la trama ordida pel rei Estanislau per recuperar el tron al segle XVIII. D'aquí l'interès del Festival de Varsòvia per produir-la en versió de concert, i en va fer una gravació que ara ha sortit a la llum en forma d'enregistrament discogràfic. N'hem parlat amb la mateixa cantant catalana.